રાજકોટ શહેરમાં વધુ એક હત્યાનો બનાવ પોલીસ ચોપડે નોંધાયો છે શહેરના રણુજા મંદિર પાસે રાત્રે આઠેક વાગ્યે મિત્રો સાથે ઉભેલા બાવાજી યુવકને મસ્કરીમાં ગાળો બોલવા બાબતે ડખ્ખો થતા ચાર શખ્સોએ ઝઘડો કરી છરીના બે ઘા ઝીકી મોતને ઘાટ ઉતારી દેતા આજી ડેમ પોલીસ સ્ટેશનનો સ્ટાફ દોડી ગયો હતો અને હત્યારાઓને ઝડપી પાડવા ગઢકા, જસદણ તરફ ટિમો દોડાવી હતી મૃતક  યુવાન ત્રણ બહેનોનો એકનો એક ભાઈ હતો અને વૃદ્ધ પિતાનો આધારસ્તંભ હતો તેના મોતથી બાવાજી પરિવાર શોકમાં ગરકાવ થઇ ગયો છે રાજકોટની ભાગોળે વાવડી ગામે રહેતા અને ગામમાં જ ઇલેક્ટ્રિકની દુકાન ધરાવતા સુરેશભારથી નારાયણભારથી ગોસ્વામી નામના 55 વર્ષીય બાવાજી વૃધ્ધે આજી ડેમ પોલીસ સ્ટેશનમાં નોંધાવેલી ફરિયાદમાં જણાવ્યું હતું કે તેઓ ઇલેક્ટ્રિક કામ કરે છે અને તેમને સંતાનમાં ત્રણ દીકરીઓ હેતલબેન, કાજલબેન અને અલ્પાબેન છે જેઓ ત્રણેય સાસરે છે તે ત્રણેયથી નાનો દીકરો રાહુલ છે જે કરણાભાઇ માલધારીના ભત્રીજા લાલા ભરવાડની કંપનીમાં રિકવરી અને સિઝિન્ગનું કામ કરે છે રાત્રે આઠેક વાગ્યે પોતે દુકાને હતા ત્યારે ભાણેજના દીકરા ચિન્ટુ ભીમજીભાઈ ગોસ્વામીએ મને ફોન કર્યો હતો અને કહ્યું હતું કે કોઠારીયા રોડ ઉપર રાહુલભારથીને છરી મારી દીધી છે અને સિવિલ હોસ્પિટલે લઇ ગયા છીએ તેમ કહેતા પોતે સિવિલ હોસ્પિટલે પહોંચ્યા હતા ત્યાં રાહુલભારથીના મિત્રો પ્રતિપાલસિંહ જાડેજા અને મયુર કુંવાડિયા હાજર હોય તેઓને શું બનાવ બન્યો એ અંગે પૂછતાં તેઓએ એવું જણાવ્યું હતું કે કોઠારીયા રોડ ઉપર હરિદર્શન મોલ પાસે તેઓ ત્રણેય મિત્રો બેઠા હતા અને અંદરો અંદર મસ્કરી કરતા હતા ત્યારે જયુ મંઢ, દિવું જાડેજા, દિવ્યેશ લાવડીયા અને દેવો જાડેજા ચારેય આવ્યા હતા અને જ્યું મંઢે ગાળ દઈ મસ્કરી કેમ કરે છે તેમ કહેતા રાહુલે ગાળ દેવાની ના પાડતા આ ચારેય ઉશ્કેરાઈ ગયા હતા અને રાહુલ સાથે ઝઘડો કરી ઝપાઝપી કરવા લાગ્યા હતા ત્યારે દેવો જાડેજા અને દિવ્યેશ લાવડીયાએ રાહુલને બાથ ભરી પકડી રાખ્યો હતો અને દિવું જાડેજાએ નેફામાંથી છરી કાઢી જયુને આપતા જયુએ છરીના બે ઘા પડખામાં ઝીકી દીધા હતા જેથી આંતરડા બહાર નીકળી ગયા હતા અને લોહીલુહાણ હાલતમાં ઢળી પડતા લોકો એકઠા થઇ જતા ચારેય શખ્સો નાશી છૂટ્યા હતા અને રાહુલને સારવાર અર્થે 108 મારફતે સિવિલ હોસ્પિટલે ખસેડાયો હતો પરંતુ અહીં સારવાર મળે તે પૂર્વે જ તેને ફરજ પરના તબીબોએ મૃત જાહેર કર્યો હતો